钦定古今图书集成/明伦汇编/氏族典/第496卷 > 郑安
## 钦定古今图书集成/明伦汇编/氏族典/第496卷 > 郑安

按《万姓统谱》：“安字康民，海阳人。敏悟绝人。景泰五年
进士。授河南道监察御史，弹劾不避权要。宪宗即位，
抗疏陈八事，多见采用。因南畿灾变迭见，复疏言宜
策免大臣，戒饬在位，言甚剀切。继迁陕西按察副使。
固原州满四等据石城架炮山作乱，出师讨之。安任
行多赞画，满四就擒。居官二十年，敝庐环堵，未尝增”
产业。秩满，以母老归。